**ՈՒ Ղ Ե Ց ՈՒ Յ Ց**

**ՀՀ կառավարության 2011թ. մարտի 3-ի N202-Ն որոշ­ման պահանջների**

**կատարման և պետության սեփակա­նու­թյուն հանդիսացող բաժնեմաս ունեցող**

**առևտրային կազմակերպությունների կողմից 2019թ. գործու­նեու­թյան արդյունք­ներով**

**ՀՀ 2020թ. պետական բյուջե շահութաբաժիններ վճարելու մասին առաջարկությունների ներկայացման գործընթացի շրջանակներում անհրաժեշտ հաշվետվական փաթեթների Excel-ային ձևերի լրացման**

***Քայլ 1*** – Ամփոփ առաջարկության վահանակի (ֆայլի 1-ին Sheet) Որոշում եմ հատ­վա­ծում (ձախ վերին անկյունում)՝

- 5-րդ և 7-րդ տողերում նշվում են լիազորված մարմնի ղեկավարի պաշտոնը, անունը, ազ­գանունը,

- 9-րդ տողում դրվում է լիազորված մարմնի ղեկավարի էլեկտրոնային ստորագրու­թյունը՝ դրա առկայության և հաշվետվական փա­թեթների Excel-ային ձևերը միաժամա­նակյա վավե­րացման հնա­րավորու­թյան առկայության դեպքում, այլապես լիա­զորված մարմ­նի ղեկավարի ստորագրությունն այդտեղ դրվում է արդեն լրացված ամփոփ առա­ջարկու­թյան թղթային տարբերակում,

- 11-րդ տողում նշվում է հաստատման ամսաթիվը, ամիսը:

***Քայլ 2*** – Ամփոփ առաջարկության 13-14-րդ տողերում շեղատառերով գրված (լիա­զոր­ված մարմնի անվանումը) բառերի փոխարեն նշվում է համապատասխան լիազոր­ված մարմնի անվանումը:

***Քայլ 3*** – Ամփոփ առաջարկության Ընկերությունների անվանումը Ա սյունակում լրաց­վում են լիազորված մարմնի ենթակայության ընկերությունների անվանումը: Ընդ որում, դրանք **անհրաժեշտ է լրացնել** ***այբբենական կարգով*** (ըստ տվյալ Լիա­զոր­ված մարմ­նի համա­կարգի Ընկե­րությունների թվաքանակի), միևնույն հերթականությամբ էլ (ըստ այբբե­նա­կան կարգի) հարկ է դրանք փոխանցել հաջորդող վահանակներին՝ ֆայլի 2-րդ վահա­նակից (Sheet1) սկսած, քանի որ ամփոփ առաջարկության Ընկերությունների անվանումը Ա սյունակի յուրաքանչյուր տողում ըստ բանաձևերի հաշվեգրվում են ֆայլի հաջորդող վահա­նակներից կոնկրետ այդ ընկերության հաշվետվական տվյալներն՝ ըստ կոնկրետ հերթակա­նության, կամ այլ կերպ ասած՝ ամփոփ առաջարկության Ընկերու­թյունների անվանումը Ա սյունակի տողերի հերթական համարները համընկնում են ֆայլի հաջոր­դող վահանակների համարների հետ (այսինքն՝ տող 1-ը համապատաս­խա­նում է Sheet1-ին, տող 2-ը` Sheet2-ին և այսպես շարունակ): Ըստ այդմ, լրացմանը զուգըն­թաց հարկ է նաև փոփոխել համապատաս­խան վահանակի անվանումը և հերթական համարա­կալ­ումներով Sheet գրառումների փոխա­րեն նշել տվյալ վահանակի ներսում ներկա­յացված ընկերության անվանումը:

Հարկ է նշել նաև, որ Ա սյունակում տողերի քանակը (30) ընտրվել է՝ նկատի ունե­նա­լով ամենաշատ ընկերություններ ունեցող լիազորված մարմնի ընկերությունների թվաքա­նակը, այնպես որ յուրաքանչյուր լիա­զոր­ված մարմնի համակարգի ընկերություն­ների թվաքանակից ավել վահանակ­ները չեն լրաց­վում:

***Քայլ 4*** - Ամփոփ առաջարկության Կանոնադրական կապիտալում պետության բաժ­նե­մասը 1-ին սյունակում նշվում է համապատասխան ընկերության կանոնադրա­կան կա­պի­տալի չափը՝ տոկոսային արտահայտությամբ (առանց տոկոսի նշագրման):

***Քայլ 5*** – Ամփոփ առաջարկության Չվճարված կապիտալի չափը (կանոնադրական կա­պիտալի հայտարարված և փաստացի համալրված չափերի տարբերությունը) 3-րդ սյունա­կում նշվում է տվյալ ընկերության չվճարված կապիտալի չափը (եթե նման հան­գամանք առկա է)՝ դրամային արտահայտությամբ:

***Քայլ 6*** – Ամփոփ առաջարկության 9-12-րդ սյունակներում ըստ դրանցում նշված տարե­թվերի լրացվում են՝

* համարիչում` ընկերության յուրաքանչյուր տարվա վերջի դրությամբ կուտակված շա­հույ­թի (վնասի) չափը (պլյուս կամ մինուս նշանով),
* հայտարարում` ընկերության տվյալ տարվա ընթացքում ստացված զուտ շահույթի (վնա­սի) չափը (պլյուս կամ մինուս նշանով):

***Քայլ 7*** – Ամփոփ առաջարկության Ներդրումային ծրագրով հաշվետու տարում կա­տար­ված փաստացի ծախսը 14-րդ սյունակում լրացվում է ընկերության մասով ՀՀ կա­ռավարու­թյան կողմից հաստատված ներդրումային ծրագրի շրջանակներում հաշվե­տու տարում կա­տարված ծախսի չափը (առկայության դեպքում):

***Ամփոփ առաջարկության հաշվետվական ձևի այն վանդակներում, որոնք բաց են լրացման համար, սակայն առկա չեն դրանցում լրացման ենթակա ցուցանիշներ, նշա­գրվում են 0-ներ (զրոներ), քանի որ այլ պարագայում բանաձևերում թվի ընթերցման խաթարում կառաջանա:***

***Ամփոփ առաջարկության հաշվետվական ձևի մնացած վանդակներում, որոնք պրո­տեկտավորված են, հաշվետվական ցուցա­նիշներն ամրագրվում են ինքնաբերա­բար՝ հա­մապատասխան բանաձևերի և լինկերի միջո­ցով:***

***Քայլ 8*** – Ամփոփ առաջարկության 86-րդ տողի F-H և Q-S սյունակներում ընկե­րու­թյունների կողմից կազմելու պարագայում համա­պա­տասխանաբար դրվում են ընկերու­թյան գործադիր մարմնի ղեկավարի և խորհրդի նա­խա­գահի (առկայության դեպքում) ստորագրությունները (էլեկտրոնային եղանակով կամ թղթա­յին տարբերակում), իսկ դրա 88-րդ տողի նույն սյունակներում համա­պա­տաս­խանա­բար նրանց անուն-ազգանուններն են գրվում՝ 85-րդ տողի B-E և N-P սյունակներում նշելով համապատասխան պաշտոննե­րը, իսկ լիազորված մարմինների կողմից կազմելու պարագայում այս հատվածում նշվում է կատարող ստորաբաժանման ղեկավարի և մասնագետի պաշտոնները՝ համապատաս­խանաբար գրելով նրանց անուն-ազգանուններն ու դնելով նրանց ստորագրությունները:

***Քայլ 9*** – Ամփոփ առաջարկության 91-րդ տողի B սյունակում նշվում է հաշվետվա­կան փաթեթի ներկայացման ամսաթիվը, ամիսը:

***Քայլ 10*** – Ֆայլի 2-րդ վահանակում (Sheet1) Sheet1 գրառումը փոխարինվում է և նշվում է ամփոփ առաջարկության վահանակի Ընկերությունների անվանումը Ա սյունակի 1-ին տողում նշված ընկերութան անվանումը՝ նույնը կատարելով նաև վահանակի ներսում A-D սյունակ­ների 1-ին և 2-րդ տողերում՝ «ընկերություն» բառի, ինչպես նաև F-M սյունակների 3-րդ տողում (հաշվետվական ձևի ներքին համարակալմամբ՝ «1.»)՝ «ՓԲԸ» հապավման դի­մաց, Sheet2-ի գրառումը փոխարինվում է և նշվում է ամփոփ առաջարկության վահա­նակի Ընկե­րություն­ների անվանումը Ա սյունակի 2-րդ տողում նշված ընկերու­թյան անվանումը և այդպես շարունակ (տես` սույն ուղեցույցի 3-րդ քայլի նկարագրու­թյունը):

***Քայլ 11*** – Ֆայլի 2-րդ վահանակից սկսած մյուս բոլոր լրացվող վահանակներում A-D սյունակների 5-6-րդ և 80-րդ տողերում, ինչպես նաև F-M սյունակների 6-րդ տողում (հաշ­վետվական ձևի ներքին համարակալմամբ՝ «5.»)՝ նշվում է հաշվետու տարին: Միաժա­մա­նակ, F-M սյունակների 5-րդ տողում (հաշ­վետվական ձևի ներքին համարակալմամբ՝ «3.») **պարտադիր** **լրացվում է ընկերության հարկ վճարողի հաշվի համարը (ՀՎՀՀ)**՝ ըստ վանդակների (յուրաքանչյուրում՝ ՀՎՀՀ-ի մեկական թվանիշ):

***Քայլ 12*** –Յուրաքանչյուր վահանակում լրացվում են միայն տվյալ վահանակի վրա նշված ընկերության 2019թ. ֆինանսական հաշվետվություններում (2019թ. դեկտեմբերի 31-ի դրու­թյամբ հաշվապահական հաշվեկշռի և 2019թ. ֆինանսական արդյունքների մա­սին հաշվետվու­թյան) և շահութաբաժնի հաշվարկում առկա հաշվետվական տվյալներն՝ ըստ համա­կարգ­չային ծրագրի կողմից թույլ տված (լրացման համար բաց) վանդակների, որի արդյունքում ֆայլում առկա բանաձևերի և լինկերի միջոցով մեքենայաբար կիրակա­նաց­վի ցուցանիշների ամփո­փում ամբողջ ֆայլում:

***Ֆինանսական հաշվետվությունների (հաշվապահական հաշվեկշռի և ֆինանսա­կան արդյունքների մասին հաշվետվության) և շահութաբաժնի հաշվարկի հաշվե­տվական ձևերի այն վանդակներում, որոնք բաց են լրացման համար, սակայն առկա չեն դրանցում լրացման ենթակա ցուցանիշներ, նշագրվում են 0-ներ (զրոներ), քանի որ այլ պարա­գայում բանաձևերում թվի ընթերցման խաթարում կառաջանա:***

***Ֆինանսական հաշվետվությունների (հաշվապահական հաշվեկշռի և ֆինանսա­կան արդյունքների մասին հաշվետվության) և շահութաբաժնի հաշվարկի հաշվե­տվական ձևերի մնացած վանդակներում, որոնք պրոտեկտավորված են, հաշվետվա­կան ցուցա­նիշներն ամրագրվում են ինքնաբերաբար՝ համապատասխան բանաձևերի միջո­ցով:***